Kulup Lembang

Wikipedia ini adalah satu percubaan ikhlas untuk mengumpulkan segala bentuk fakta dan sejarah mengenai seorang hartawan perlombongan misteri yang berselindung disebalik nama samaran Kulup Lembang.

Wikipedia ini juga adalah sebentuk **sedekah amal jariah** yang dapat menghapuskan pembolotan dan monopoli jahat rahsia-rahsia besar Kulup Lembang yang ditutup kemas sejak turun-temurun oleh beberapa kerat waris perdana Kulup Lembang. Pembolotan dan monopoli jahat itu telah membolehkan mereka bergaul dengan orang-orang besar yang berkuasa besar lalu menikmati pelbagai kelebihan zaman-berzaman. Celaka sungguh rahsia-rahsia besar Kulup Lembang ini!

Diatas kertas, **Kulup Lembang bin Mohamed Kassim** (1845-1915) kelihatan seperti orang kebanyakan yang lain. Beliau yang pergi dengan meninggalkan banyak persoalan juga dikenali hari ini sebagai **Tok Lembang**. Dibawah nama samaran Kulup Lembang itu, beliau dicatatkan diatas pelbagai rekod-rekod rasmi sebagai seorang **saudagar klian** atau **hartawan perlombongan** yang pernah menabur bakti didalam penguatkuasaan dan perlaksanaan undang-undang tempatan.

Kulup Lembang adalah seorang yang kelihatan berani mati, bermuka tebal serta tanpa sebarang rasa segan silu, membesarkan beberapa buah keluarga, membuka banyak lombong-lombong bijih timah yang besar dan tanah-tanah dusun atau pertanian dikaki Gunung Datok, sebuah gunung batu kapur yang dihantui dengan sebuah legenda setempat dimana watak utamanya mempunyai hubungan darah dan kaitan sejarah dengan bekas Menteri Larut, Ibrahim bin Jaafar.

Beliau juga berani, tanpa sebarang rasa gentar, melakukan perkara-perkara tersebut diatas dikaki Gunung Datok yang terletak hanya 4.3 km daripada kediaman dan juga markas Toh Puan Anjang yang terletak di Kampung Kuala Tekan (hari ini terletak diantara Kampung Tersusun Tasek dan Kampung Tasek). Toh Puan Anjang adalah seorang perempuan bangsawan yang sangat berpengaruh di Kinta. Ini adalah kerana beliau merupakan anak kepada Panglima Bukit Gantang Alang Idin dan beliau juga bersuamikan bekas Panglima Kinta Zainal Abidin. Khabarnya bekas Panglima Kinta itu pernah meninggalkan Kinta dan membawa diri ke Teluk Bakong setelah sering kali menerima penghinaan dan cacian selepas pihak berkuasa melucutkan jawatannya.

## Biografi

### Awal Kehidupan

#### Asal-usul Kulup Lembang, menurut penulisan Hairi Yahya

Beberapa tahun yang lalu, terdapat usaha untuk membukukan kononnya serba sedikit sejarah mengenai Kulup Lembang. Usaha tersebut diketengahkan oleh Hairi bin Yahya pada tahun 2014 dengan kerjasama beberapa kerat waris perdana Kulup Lembang:"Beliau adalah anak seorang saudagar yang berhijrah dari Kedah sekitar tahun 1880an. Selepas singgah berniaga di Teluk Intan, akhirnya keluarganya menetap di pekan tersebut. Namun begitu, selepas beberapa tahun, Hj Kassim membawa keluarganya memudiki Sungai Perak dan kemudiannya mudik pula ke Sungai Kinta. Selepas belayar begitu jauh, akhirnya keluarga Hj Kassim membuat penempatan di Kampung Kepayang Fair Park, berdekatan Stadium Ipoh sekarang."Cerita yang diketengahkan oleh **Hairi Yahya** itu besar kemungkinan hanyalah sebuah **cerita fiksyen** fantastik yang dicipta oleh beberapa kerat waris perdana Kulup Lembang yang mahu mengaburi mata masyarakat termasuk waris-waris Kulup Lembang yang lain. Mereka juga malangnya tergamak dan masih berdegil mahu meneruskan pembohongan atau pun kesalahfahaman yang dicipta pada tahun **1976-1977** oleh pihak tertentu.

Seorang waris Sultan Ismail yang turut berminat dengan sejarah Kulup Lembang nampaknya turut mempercayai versi asal-usul yang diketengahkan oleh Hairi Yahya ini. Waris Sultan Ismail (*third great grandson*) itu yang dipercayai tidak pernah menguruskan syarikat-syarikat seperti Arab-Malaysian Merchant Bank Bhd, Zulis Projects Sdn Bhd, PYP Sdn Bhd, Binariang Sdn Bhd atau pun Bina Sat-Com Network Sdn Bhd juga bersaudara dengan Raja Zabedah binti Raja Othman yang pernah bersuamikan Raja Dato Haji Ahmad.

#### Asal-usul Kulup Lembang, menurut catatan Haji Shaari
Haji Shaari yang licik memperisterikan cicit Kulup Lembang ada meninggalkan sedikit catatan mengenai asal-usul hartawan perlombongan misteri yang berselindung disebalik nama samaran Kulup Lembang. Menurut catatan beliau yang juga bersaudara dengan mantan Menteri Besar Terengganu, Tan Sri Haji Wan Mokhtar, Kulup Lembang kononnya berasal dari keturunan Tun Kelawang, anakanda Tun Saban. Suatu masa dahulu, Tun Kelawang dan Tun Kelalang merupakan pemerintah dan penguasa Hulu Kinta.

#### Asal-usul Kulup Lembang, menurut akhbar Inggeris tercinta
"He had never been abroad, and spent most of his days in Kinta; where he was born."Pada tahun 1915, sebuah akhbar Inggeris ada menyiarkan sebuah artikel mengenai **Datoh Lembang** atau pun Kulup Lembang. Menurut akhbar Inggeris itu, Kulup Lembang kononnya **dilahirkan di Kinta** dan menghabiskan **sebahagian besar hayatnya di Kinta** juga."...one of the leading members of the old Malay nobility, he being related to the Datoh Panglima Kinta, and was fairly wealthy."Akhbar Inggeris itu juga mendakwa kononnya **Datoh Lembang** adalah salah **seorang** daripada **bangsawan Melayu lama** yang dihormati, berpengaruh dan berkedudukan tinggi. Beliau juga kononnya **mempunyai hubungan dengan Datoh Panglima Kinta**. Jika dakwaan itu benar, ini bermakna Datoh Lembang dan Datoh Panglima Kinta berasal dari keluarga yang sama, berkongsi darah yang sama atau pun mempunyai hubungan yang terjalin melalui perkahwinan.

Untuk rekod Wikipedia, Datoh Panglima Kinta Che Wan telah ditabalkan sebagai Datoh Panglima Kinta yang baru pada 7hb November 1910. Kulup Lembang dan juga Datoh Panglima Kinta Che Wan (ayahanda Dato Seri Dr. Abdullah Fadzil Che Wan) pernah dinamakan oleh Residen British sebagai **penyelenggara bersama** sebidang **tanah di Kuala Tekan** pada tahun **1914**. Sebidang tanah yang sama juga turut dikenali hari ini sebagai tapak lokasi Masjid Warisan Al-Khairiah.

#### Kebesaran Kulup Lembang, menurut A. Talib bin Haji Ahmad
**A. Talib bin Haji Ahmad** didalam bukunya yang bertajuk **Riwayat Kinta**, dibawah judul yang bertajuk **'Kinta dan orang besar2-nya**', beliau ada menyebut nama **Tok Lembang** (Kulup Lembang). Namun tindakan misterius beliau yang menyebut nama tersebut didalam perenggan yang sama dengan cerita mengenai pertemuan Ngah Impol (cucu Panglima Kampar) dan bekas-Sultan Abdullah di Kepulauan Seychelles menimbulkan tanda tanya sehinggalah ke hari ini:"...satelah ia kémbali kedalam masharakat maka Sultan ldris mémberi béliau tauliah untok menjadi pawang sabagai mana aki-nya Panglima Kampar yang terkorban itu, masa Sultan Abdullah kéna buang di-Pulau Seychelles ia térpaksa pérgi ménémui baginda di-sana, Maka di-Tambun ada pula sa-orang besar yang térkénal déngan gélaran Tok Lémbang. Di-Batu Gajah tempat sa-orang besar yang bérgélar dengan gelaran Dato’ Amara di-Raja. Di-Gopeng pula ada orang bésar vang bérgélar Imam Pérang. Di-Sungai Raya atau dengan nama Kampong Képayang ada orang bésar yang bérnama Tok Lomba."
#### Kisah Kulup Lembang di Rotan Segar, menurut Abraham Hale, Inspector of Mines (Kinta)

Abraham Hale adalah seorang pegawai pentadbiran kolar-putih Inggeris yang enigmatik. Beliau mula berkhidmat pada tahun 1884 sebagai *Acting Magistrate*, **Matang** dan bersara sebagai *District Officer* **Larut** & Krian pada tahun 1911. Selepas memulakan karier beliau di Matang, Abraham Hale telah ditukarkan ke Kinta pada tahun 1885 dan berkhidmat pula sebagai *Assistant Magistrate* dan juga *Inspector of Mines.* Selepas persaraan beliau, Abraham Hale berkhidmat pula sebagai *Deputy Agent* dipejabat *Malay States Information Agency* dibandaraya London tercinta.

Abraham Hale juga pernah menulis sebuah nota pendek mengenai legenda lokal Tambun yang berkait rapat dengan **Gunung Datok** dan juga **bekas-Menteri [[Ngah Ibrahim|Ibrahim bin Jaafar]]**. Nota pendek yang bernombor 68 dan bermula dengan "*Legend of Toh Panglima Ghapar of Kinta"* itu diterbitkan pada tahun 1886 dan kisah Kulup Lembang di Rotan Segar turut disebut didalam nota pendek itu:"KULUB LEMBONG, when he first went to Rotan Seger, one night heard this elephant passing and the gambala singing as he went, the next morning he saw the footprints close to his hut; the rice-fields of Rotan Seger have since been noted as the most fertile in Kinta."Ketibaan julung-julung kali Kulup Lembang ke bumi **Rotan Segar** itu, jika benar seperti didakwa oleh Abraham Hale, kemungkinan berlaku **pada atau sebelum** tahun **1870an**. Terdapat juga kemungkinan bahawa ketibaan Kulup Lembang itu seiring dengan penghijrahan **bekas-Dato Panglima Kinta Zainal Abidin** yang berhijrah secara beramai-ramai daripada **Pengkalan Pegoh** ke **Kuala Tekan** selepas tamatnya Perang Perak (1874-1876).

Abraham Hale pernah melawat Tambun dan ini boleh dilihat daripada sepucuk surat yang dihantar kepada Professor Prestwich, bertarikh 18hb Ogos 1884. Didalam surat tersebut, Abraham Hale ada menceritakan tentang lawatan beliau dan juga John Bourke Massy Leech (lebih dikenali sebagai J.B.M. Leech didalam lipatan sejarah Perak) ke punca air panas Tambun yang sehingga ke hari ini masih lagi terkenal seperti dahulukala:

"...I sent Mr Leech the collector & chief magistrate [1] of Kintah and Kending on business concerning our mining ground there and went with him to a Malay village called Sambone I think that I have marked it on the sketch which I sent you we went to see some hot springs there and also to see whether we could get a rhinoceros we did not see any of the latter but the hot springs were well worth a visit."Nama Abraham Hale sejak kebelakangan ini sering disebut oleh pihak-pihak tertentu terutama didalam isu berkenaan tanah rizab Melayu. Di Parlimen misalnya, Abraham Hale seolah-olah dikambing hitamkan, dipersalahkan diatas penswastaan lombong-lombong Melayu di Perak:"...penarikan balik status rizab Melayu ke atas tanah rizab Melayu yang mempunyai hasil galian emas dan timah ataupun atas dasar pembangunan. Antaranya, kira-kira 350 lombong Melayu terpaksa diswastakan di Perak kerana kuasa kartel yang ditubuhkan oleh migran Abraham Hale."

Golongan tua ataupun muda yang mudah diperbodohkan tidak seharusnya mempercayai dakwaan tersebut diatas secara membabi-buta. Ini adalah kerana sejahat-jahat Inggeris, mereka sekurang-kurangnya tidak memadamkan atau menghapuskan sejarah tertentu semata-mata untuk menutup kejahatan mereka. Golongan-golongan tersebut seharusnya lebih berwaspada terhadap kehebatan nafsu serakah pihak kapitalis-kapitalis Melayu elit yang bukan sahaja rakus merampas hartanah-hartanah yang tergantung dan terbiar, malah tergamak memutar-belit sejarah orang-orang kaya Melayu dahulukala untuk menutup jejak hasil rampasan mereka. Sungguh celaka bakat merampas, memutar-belit, menunggang agama dan menunggang bangsa ini!

### Senja kehidupan

Walaupun kehidupan awal seorang hartawan perlombongan misteri yang berselindung disebalik nama samaran Kulup Lembang itu tidak dapat dipastikan buat sementara waktu, jejak-jejak yang beliau tinggalkan dihujung kehidupannya telah dirakam dengan baik didalam pelbagai dokumen bersejarah dan juga artikel suratkhabar.

#### Kapit Majistret bagi jajahan Kinta

Pada tahun 1900an, Kulup Lembang, berlandaskan Pasal 10 Undang-Undang Syara' Muhammadiyah 1904, telah didapati layak untuk dilantik menjadi **Kapit Majistret** (*Magistrate Adjutant*) bagi jajahan Kinta. Beliau juga telah dicatat serta ditabalkan didalam rekod rasmi sebagai seorang **saudagar klian** atau **hartawan perlombongan** yang menetap di Tambun.

#### Pentadbir hartanah Dato Panglima Kinta Abdul Wahab

Dato Panglima Kinta Abdul Wahab (anakanda bekas-Dato Panglima Kinta Zainal Abidin) meninggal dunia pada bulan November 1905, lebih kurang 11 bulan selepas beliau dilantik memegang jawatan tersebut pada 27hb Disember 1904. Beliau meninggal dunia pada usia lebih kurang 55 tahun kerana jangkitan phthisis (hari ini lebih dikenali sebagai tuberkulosis). Beliau **tidak meninggalkan sebarang anak atau pun cucu** dan pernah mempunyai **dua isteri** tetapi **salah seorang** darinya telah **diceraikan** beberapa hari sebelum meninggal dunia:"The Datoh had two wives (the younger of whom was divorced only a few days ago) and leaves no issue."Ketiadaan anak dan cucu Dato Panglima Kinta Abdul Wahab ada juga disebut secara jelas tanpa berselindung oleh A. Talib bin Haji Ahmad didalam bukunya yang bertajuk Riwayat Kinta:"Bila Dato’ Panglima Kinta Muhamad Yusop itu meninggal maka béliau-lah mémegang jawatan itu dan bergélar dengan nama Dato’ Panglima Kinta Wahab. Béliau ini ada-lah sa-orang yang kaya raya, maka istéri-nya ia-lah Tok Puan Sharifah kérana méreka mandul maka Che Mee menjadi anak angkat-nya."Didalam diam, Kulup Lembang rupanya telah **dipilih** untuk memikul tanggungjawab sebagai **Pentadbir** atau *Administrator* kepada **hartanah-hartanah** peninggalan **Dato Panglima Kinta Abdul Wahab**.

Malangnya amanah dan tanggungjawab besar yang diberikan kepada Kulup Lembang itu telah dicatatkan secara rasmi didalam *Perak Government Gazette*, menyebabkan ramai orang termasuk mereka yang mempunyai bakat menipu, merompak dan menyamun mula terliur lalu mendekati Kulup Lembang dan juga anak isterinya.
Jelaslah disini bahawa Kulup Lembang adalah individu yang telah dipilih untuk menjadi Pentadbir atau *Administrator* kepada hartanah  dan estet peninggalan Datoh Panglima Kinta Abdul Wahab, bukannya Toh Sedewa Raja Domba atau Toh Sedewa Raja Abdul Wahab sepertimana didakwa oleh sesetengah pihak. Jelaslah juga disini bahawa dibawah nama samaran Kulup Lembang itu, sipenyamar tidak pernah menyandang sebarang gelaran yang berbunyi Toh sepertimana yang disenaraikan dibawah gelaran-gelaran Orang Besar Enam Belas dan Orang Besar Tiga Puluh Dua.

#### Berdamping atau rapat dengan Istana, Waris-Waris Negeri dan Orang-Orang Besar Negeri
Dihujung kehidupannya juga, hartawan perlombongan misteri yang berselindung disebalik nama samaran Kulup Lembang ini kelihatan sering berdamping atau mempunyai hubungan rapat dengan Istana, Waris-Waris Negeri dan juga Orang-Orang Besar Negeri. Ini boleh dilihat dari beberapa artikel akhbar Inggeris tercinta yang menyebut akan keberadaan Kulup Lembang didalam beberapa acara yang melibatkan Sultan, Waris-Waris Negeri dan juga Orang-Orang Besar Negeri.

##### Pertunjukan laga burung merpati
"H. H. the Raja Muda’s “Lintar” defeated “Lang Sewah” belonging to Che Kulop Lembang of Ipoh, in the first match."Aktiviti seperti laga burung merpati merupakan satu bentuk sukan atau pun riadah buat golongan diraja dan bangsawan Melayu suatu masa dahulu. Pada 29hb Oktober 1910, bersempena ketibaan pemangku Residen-Jeneral Negeri-Negeri Melayu Bersekutu di Kuala Kangsar, sebuah pertunjukan laga burung merpati telah diadakan. Didalam pertandingan yang pertama, burung merpati milik Kulup Lembang telah ditewaskan oleh burung merpati kepunyaan Raja Muda Perak, anakanda Sultan Idris Shah I. Pertunjukan laga burung merpati itu turut disertai oleh Datoh Temenggung, Datoh Stia, Datoh Sri Adika Raja, Toh Muda Panglima Kinta dan juga beberapa kenamaan lain.

##### Mengiringi Sultan Idris Shah I didalam perarakan gajah
Semasa penubuhan Majlis Mesyuarat Persekutuan pada tahun 1909 yang berlangsung di Kuala Kangsar, Kulup Lembang ada dinamakan didalam senarai perarakan gajah Sultan Idris Shah I dan rombongan pengiringnya. Didalam senarai tersebut, Kulup Lembang menaiki gajah bernama Mek Weh bersama-sama Che Mahmud (datuk kepada Panglima Bukit Gantang Tan Sri Dato' Seri Haji Abdul Wahab bin Abdul Aziz) dan disusun bersama-sama barisan gajah-gajah yang dinaiki oleh Penghulu-Penghulu Mukim ketika itu.

Untuk rekod Wikipedia, Kulup Lembang dan juga Che Mahmud tidak pernah dilantik sebagai Penghulu bagi mana-mana Mukim pada zaman itu. Walaupun begitu, Che Mahmud yang sama telah ditabalkan sebagai Orang Kaya Kaya Panglima Bukit Gantang pada 8hb Januari 1917 di Astana Negara yang tersergam indah di Kuala Kangsar, tidak sampai pun 2 tahun selepas kematian Kulup Lembang.

Dengan pertabalan itu juga, maka terserlahlah ketidakcerdikan dan kegagalan Kulup Lembang didalam memahami cabaran kehidupan yang dibelenggu sistem feudal Melayu yang rakus menindas golongan yang lemah, begitulah kehidupan perit yang telah dihadapi anak cucunya selepas pemergiannya.

##### Mengadap Sultan Idris Shah I sebelum baginda berangkat ke London

Bersempena dengan majlis pertabalan King George V yang gilang-gemilang di bandaraya London tercinta, paduka Sultan Idris Shah I telah berkenan untuk menyempurnakan majlis tersebut dengan menaiki sebuah kapal mel milik Peninsular & Orient yang bernama SS Delhi pada bulan Mei 1911. Kulup Lembang bersama-sama Datoh Sri Adika Raja, Toh Puan Saripah, Datoh Stia dan juga Che Mahmud sempat masuk mengadap dan mengucapkan selamat jalan kepada baginda sebelum kapal tersebut bertolak ke London dari Swettenham Wharf, Pulau Pinang.

Sangat jelas dari contoh-contoh yang diberikan diatas bahawa Kulup Lembang dan juga paduka Sultan Idris Shah I mempunyai satu hubungan yang sangat rapat dan sangat istimewa yang sehingga ke hari ini masih tidak dapat diperjelaskan dengan tepat.

### Kematian

"The death of the Datoh Lembang, which occurred at his residence at Tambun at the age of about 70..."Datoh Lembang atau Kulup Lembang kononnya **meninggal dunia** dikediamannya di **Tambun** pada **23hb April 1915** pada usia lebih kurang **70 tahun**. Berita kematiannya ada disiarkan didalam akhbar-akhbar berbahasa Inggeris seperti **Pinang Gazette and Straits Chronicle**, **Malaya Tribune** dan juga **The Singapore Free Press and Mercantile Advertiser**.

#### Tahun kelahiran Kulup Lembang

**Jika benar** hartawan perlombongan misteri yang berselindung disebalik nama samaran Kulup Lembang itu meninggal dunia pada usia lebih kurang **70 tahun** pada bulan **April 1915**, ini bermakna Kulup Lembang **dilahirkan di Kinta** sekitar tahun **1845**. Apabila '''J.W.W. Birch''' tiba sebagai Residen British dan mula menasihati Sultan yang memerintah dengan kuasa lindungan Inggeris, Kulup Lembang (kontemporari Birch) pada ketika itu boleh dianggarkan berusia diantara **29-30 tahun**.

#### Kepelikan berita kematian Kulup Lembang

Berita kematian Kulup Lembang yang tersiar didada beberapa akhbar berbahasa Inggeris pada bulan April 1915 itu mengandungi beberapa **kepelikan** yang wajar direnungi oleh waris-waris dan juga para pengkaji sejarah lokal Kinta:

# Dibawah nama samaran Kulup Lembang, tiada terdapat sebarang rekod yang menunjukkan bahawa Kulup Lembang pernah menggunakan, diberi atau mewarisi gelaran Dato. Walaupun begitu pihak Inggeris melalui beberapa syarikat akhbar yang dimiliki mereka jelas menamakan beliau sebagai **Dato Lembang**. Ini menunjukkan bahawa semasa beliau menggunakan nama dan identiti sebenarnya dahulu, Kulup Lembang pernah diberi atau mewarisi gelaran Dato (bukan Toh, Toh Toh atau Toh Toh Toh). Besar kemungkinan tindakan pihak Inggeris itu merupakan sebentuk penghormatan terakhir mereka kepada Kulup Lembang dan mungkin juga sebagai satu peringatan kepada Sultan yang memerintah dan juga Orang-Orang Besar Negeri ketika itu bahawa pihak Inggeris tahu akan rahsia disebalik nama samaran Kulup Lembang itu.
# Pihak tertentu mahu mereka yang membaca berita kematian Kulup Lembang percaya bahawa beliau **tidak pernah mengembara keluar negara** seperti kepulauan Seychelles contohnya. Kepelikan ini mengusik minda dan terdapat dua **kemungkinan** yang sering diperkatakan oleh orang ramai:
## Kulup Lembang sememangnya tidak pernah keluar negara sepertimana yang disebut didalam berita atau pun
## Ada pihak yang mengesyaki Kulup Lembang pernah keluar negara atau sepatutnya berada diluar negara dan sama ada pihak Inggeris atau pun istana mahu menyembunyikannya.

### Perkahwinan dan anak-anak
Carta-carta yang disediakan oleh seorang waris perdana Kulup Lembang menunjukkan Kulup Lembang adalah seorang lelaki biasa yang hanya mampu mengambil seorang isteri. Kasihan Saripah binti Abdullah! Carta-carta yang sama juga menunjukkan beliau turut melahirkan Mat Jahaya dan juga Che Ian! Sungguh hebat permainan silap mata ini!

Sebagai seorang hartawan perlombongan, sudah tentulah Kulup Lembang mampu untuk mengambil lebih dari seorang isteri. Beliau boleh mengambil gundik-gundik yang cantik dan gebu sekiranya dia mahu! Dibawah nama samaran Kulup Lembang, beliau dipercayai pernah mengambil sekurang-kurangnya empat isteri. Walaupun benar Kulup Lembang pernah diberi gelaran Datoh dan mempunyai beberapa orang isteri namun beliau bukanlah Datoh yang membunuh salah seorang isterinya kerana terlanjur mengikut rasa cemburu membabi buta.

#### Siti Alang binti Habib Husin (?-1911)

**Siti Alang binti Habib Husin** dipercayai adalah isteri pertama bagi seorang hartawan perlombongan misteri yang berselindung disebalik nama samaran Kulup Lembang. Siti Alang binti Habib Husin juga berasal dari keturunan **Syed Jalaluddin** yang juga dikenali sebagai **Tok Tambak, Keramat Pulau Pisang**. Siti Alang sendiri dilahirkan didalam sebuah keluarga yang besar dan diantara adik-beradiknya adalah Habib Abdullah bin Habib Husin, Habib Ali bin Habib Husin dan juga Syed Lateh bin Habib Husin. Siti Alang juga merupakan tiga pupu (*third cousin*) kepada Orang Kaya Besar Syed Mahmud. Kewujudan keluarga ini didalam lipatan sejarah Tambun sering digunakan sebagai hujah oleh pihak tertentu untuk membuktikan bahawa Tambun dan kawasan sekitarnya dimajukan oleh pendatang-peneroka-penakluk yang berhijrah dari **Pulau Pisang** dan juga **Teluk Bakong** yang terletak di **Perak Tengah**.

"Reka bentuk rumah-rumah yang dibina oleh Tok Lembang untuk isteri-isterinya memperlihatkan bentuk yang sama. Dipercayai ia dibina oleh tukang yang sama dan mempunyai ruang bilik dan keluasan yang sama."

##### Rumah agam dan kediaman Siti Alang binti Habib Husin
Malangnya rumah agam yang pernah didiami oleh Siti Alang telah dirobohkan dan kawasan sekitar telah diratakan untuk membina sebuah jalan baru yang termasuk didalam satu projek naiktaraf yang melibatkan Laluan A13 dari persimpangan Sultan Azlan Shah sehinggalah Tanjung Rambutan pada tahun 2000an. Dakwaan yang mengatakan rumah-rumah agam yang didiami oleh isteri-isteri Kulup Lembang dibina serupa setiap satunya boleh diterima akal. Jika dilihat dari sebuah gambar yang diambil oleh satelit yang mujur tidak jatuh terhempas menghentam bumi Tambun pada tahun 2002, jelas kelihatan persamaan diantara saiz dan rekabentuk bumbung rumah-rumah agam yang pernah didiami oleh Siti Alang dan Saripah. Besar kemungkinan rumah agam yang pernah didiami oleh Siti Alang juga mempunyai dua tingkat dan beberapa bilik. Tidak mungkin rumah agam yang sebegitu besar dibiarkan sunyi sepi dahulu. Sudah tentulah rumah agam itu meriah dengan gelak tawa penghuni-penghuni misteri selain daripada Siti Alang binti Habib Husin.

##### Habib Abdullah bin Habib Husin

Habib Abdullah bin Habib Husin merupakan seorang yang sangat dikenali didalam sejarah pentadbiran agama Islam dinegeri Perak. Beliau merupakan Kadi Besar yang pertama, dilantik didalam atau selepas tahun 1900an. Beliau juga sangat dihormati di Kinta dan sudah pastilah beliau sering dipanggil untuk menghadiri mesyuarat-mesyuarat penting yang membincangkan tentang nasib dan masa hadapan daerah. Penghormatan itu menemui kemuncaknya apabila Habib Abdullah dilantik pula sebagai salah seorang daripada barisan Pemegang Amanah untuk daerah Kinta (*District Trustee*).

Walaupun sibuk dengan urusan pentadbiran agama Islam, Habib Abdullah bin Habib Husin sempat juga meluangkan masa untuk melombong di Kinta dan contoh yang ditunjukkan dibawah adalah lombong milik beliau di Jelapang.

Salah seorang cucunya pernah mendiami sebuah banglo di Tambun Height dan beliau sering digambarkan sebagai orang penting didalam Pasukan A dan dikenali rapat oleh Pak Wan. Cucu beliau yang sama juga pernah menerima peruntukan saham khas berupa 1,800,000 unit saham Kemayan Oil Palm Bhd daripada UMNO pada tahun 1993. Maka tidak hairanlah terdapat dakwaan yang mengatakan bahawa cucu Habib Abdullah itu pernah menjadi Penama (*Nominee*) atau Pemegang Amanah (*Trustee*) kepada pemimpin-pemimpin tertinggi UMNO. Cucu yang sama juga pernah menjadi ahli lembaga pengarah syarikat Permodalan Perak Bhd bersama ahli-ahli lembaga pengarah yang lain seperti Datuk Haji Ahamed Hambal Yeop Majlis, Dato Haji Mohd Radzi Manan (ayahanda mertua Dato Seri Ahmad Faizal Azumu), Dato Haji Azumu Tak (ayahanda Dato Seri Ahmad Faizal Azumu), Dato Dr Jamaludin Jarjis dan Dr Nawawi Mat Awin. Syarikat Permodalan Perak Bhd telah diambil alih oleh KUB Malaysia Bhd selepas mendapat kebenaran daripada Menteri Besar Perak, Tan Sri Dato Seri Ramli Ngah Talib.

Secara amnya, cucu-cucu Habib Abdullah hari ini dikenali sebagai tokoh-tokoh korporat yang hebat dan penglibatan mereka boleh dilihat didalam syarikat-syarikat besar seperti Ulu Benut Consolidated Industries (M) Bhd, Malaya Industrial and Mining Corporation Bhd, Unilite Electrical Industries Bhd, Construction and Supplies House Bhd, Austral Amalgamated Tin Bhd, Woodlandor Holdings Bhd dan lain-lain. Construction and Supplies House Bhd atau lebih dikenali sebagai CASH pula suatu masa dahulu pernah dikaitkan dengan gergasi dunia korporat, Tun Daim Zainuddin.

Tun Daim Zainuddin bukanlah seorang yang asing di Kinta. Beliau yang juga dikenali dengan nama samaran *Oracle of *'Syed Putra**'' dikalangan blogger-blogger sosio-politikal tempatan sudah dikenali oleh warga Ipoh sejak tahun 1960an lagi, terutama selepas beliau dilantik menjadi Timbalan Pendakwa Raya dan berkhidmat di Ipoh didalam tahun 1964-1965. Abangnya yang bernama Mohamed Senawi bin Zainuddin juga pernah berbakti kepada negeri Perak dan juga daerah Kinta. Abang beliau pernah memangku jawatan Setiausaha Kerajaan Negeri Perak didalam tahun 1964-1965, dizaman pemerintahan [[Sultan Idris Al-Mutawakil Alallahi Shah|Sultan Idris Shah II]]. Abang beliau juga pernah bertugas sebagai Pegawai Daerah Kinta. Tun Daim Zainuddin dan keluarganya yang sangat terkenal di Kedah itu pernah mempunyai pegangan didalam syarikat-syarikat besar seperti Roxy Bhd, Tasek Cement Bhd, Syarikat Permodalan dan Perusahaan Perak Bhd (nama asal syarikat Permodalan Perak Bhd) dan Idris Hydraulic Bhd.

Kehebatan dan kebijaksaan cucu-cucu Habib Abdullah didalam menghadapi dunia korporat yang mencabar pernah disaksikan sendiri oleh Dato Seri [[Hamzah Zainudin]] semasa beliau berkhidmat sebagai ''Group Contract Manager'' untuk syarikat besar Unilite Electrical Industries Bhd. 

===== Habib Ali bin Habib Husin =====

Habib Ali bin Habib Husin adalah dipercayai merupakan pemilik asal sebidang tanah pertanian pegangan 999 tahun, tanah pajakan negeri yang dahulunya dikenali sebagai Lot 4440 yang terletak di Tambun. Tanah pertanian tersebut kemudiannya telah bertukar tangan dan dilepaskan kepada ipar beliau, Kulup Lembang, pada 13hb September 1898.





Didalam Riwayat Kinta, **Kulup Lembang** ada disebut dibawah tajuk **'Kinta dan orang besar2-nya**<nowiki/>'. Iparnya, **Habib Ali,** pula disebut dengan panjang lebar dibawah tajuk **'Orang2 di-Kinta yang bersejarah**<nowiki/>':<blockquote>"Habib Ali ada-lah sa-orang yang térkénal gagah séjak zaman Mélayu, maka béliau térkénal déngan Pawang Gajah, béliau memburu gajah ada-lah déngan ta’ usah mémbuat ‘hang’ kalimah hang itu erti-nya ia-lah pangar yang di-kéliling untok ménangkap gajah, hang di-pérbuat khas untok démikian. Béliau ménangkap déngan mémulas-kan kuping télinga gajah itu sahaja. Béliau-lah yang jadi pémbuka tanah yang jadi Kampong orang-orang Mélayu itu. Béliau ménjadi péng-hulu, kémudian di-kurniakan oleh Sultan Perak  déngan gélaran Tok Paduka pula."</blockquote>

Terdapat sedikit kekeliruan mengenai gelaran kebesaran yang diberi kepada Habib Ali. Sedekad dahulu, rata-rata mengatakan bahawa beliau diberi gelaran Toh Paduka Raja. Namun kebelakangan ini gelaran Toh Paduka Setia pula yang diketengahkan. Ini boleh dilihat dari sebuah dewan yang dinamakan diatas nama Habib Ali di [[Sekolah Kebangsaan Chepor]]. Dewan itu diberi nama Dewan Toh Paduka Setia Habib Ali Al-Jamalullail.

Jika benar gelaran kebesaran yang diberi kepada Habib Ali itu adalah gelaran **Toh Paduka Setia**, maka Habib Ali telah memegang sebuah gelaran yang mengikut adat dan tradisi negeri adalah suatu gelaran yang biasa diberikan kepada **penolong kanan Panglima Bukit Gantang**:<blockquote>"The Paduka Sétia was the principal assistant of the Pénglima Bukit Gantang—it may be added that Che’ Long Jafar, the ruler of Larut, was the son of a Paduka Sétia and was not a mere “trader” who had settled in the country"</blockquote>

Habib Ali pernah memegang jawatan sebagai Penghulu Ipoh dan diberkati dengan umur yang panjang. Beliau dikenali sebagai warga Perak yang paling tua sebelum meninggal dunia pada usia 110 tahun pada tahun 1947.

Terdapat sesuatu yang menarik yang boleh dikongsi mengenai salah seorang piut Habib Ali. Piut beliau (''second great grandson'') ini merupakan seorang bekas juruterbang komersial terlatih yang juga beristerikan anak perempuan Perdana Menteri Malaysia yang ke-10, merangkap Ahli [[Tambun (kawasan persekutuan)|Parlimen Tambun]], Dato Seri [[Anwar Ibrahim]].

Habib Ali dan juga Ngah Noh adalah dua orang tokoh bersejarah didalam lipatan sejarah pembangunan bumi Jelapang dan salah seorang daripada cicit (''great grandson'') Habib Ali yang juga merupakan piut (''second great grandson'') Ngah Noh adalah seorang pemimpin gerakan reformasi yang terawal. Hari ini beliau masih lagi aktif didalam gerakan tersebut dan pernah bertanding untuk merebut jawatan Ketua Cabang PKR Tambun beberapa tahun dahulu.

===== Syed Lateh bin Habib Husin =====

Syed Lateh bin Habib Husin dan iparnya Kulup Lembang sama-sama memiliki lombong-lombong yang besar yang terletak diselatan Tambun. Lombong-lombong mereka juga terletak bersebelahan lombong-lombong milik hartawan-hartawan Cina yang terkenal seperti Yau Tet Shin dan juga Leong Fi.



==== Saripah binti Abdullah (?-1940) ====

Beberapa **ahli keluarga Panglima Kinta** berangkat pergi menunaikan haji dengan menaiki keretapi dari Ipoh ke Pulau Pinang pada tahun 1912. Diantara ahli-ahli keluarga tersebut adalah Hashim bin Mohamed Eusope, Mohamed Said bin Kulup Lateh, Ngah Kechil binti Lasam, Saripah binti Abdullah dan anaknya Abdul Wahid bin Kulup Lembang yang baru berusia 10 tahun.

===== Rumah agam dan kediaman Saripah binti Abdullah =====
Terdapat pihak yang mendakwa kediaman Saripah binti Abdullah dan Kulup Lembang di Tambun itu pernah juga didiami oleh isteri kedua Tuan Guru Haji Ismail Moin. Tuan Guru itu berasal dari [[Padang Rengas]], sebuah petempatan yang dibuka oleh Toh Paduka Setia Long Abdul Latif, datuk kepada Ibrahim bin Jaafar, bekas Menteri Larut. Salah seorang isteri Tuan Guru itu bernama Zaharah dan beliau dilahirkan didalam dinasti keluarga **Haji Mat Tamat** yang sangat berkuasa di Tambun suatu masa dahulu.




==== Teh Baayah (?-?) ====

==== Che Fatimah binti Ibrahim (?-?) ====

== Falsafah dan pandangan politik ==

== Pentadbiran dan pembahagian aset, hartanah peninggalan Kulup Lembang ==

Selepas kematian Kulup Lembang, kelihatan seolah-olah segala hartanah peninggalannya telah diletak dibawah pentadbiran:

# **William Burton** sebagai Pentadbir Rasmi (''Official Administrator'') dan
# **Sri Adika Raja Wan Mohamed Salleh**.



Usaha untuk mendapatkan perincian mengenai Surat Kuasa Mentadbir yang memberi kuasa kepada William Burton dan Sri Adika Raja Wan Mohamed Salleh yang kini berada didalam simpanan Pejabat Pengarah Tanah dan Galian Perak nampaknya seperti sengaja dihalang. Umum hanya dapat mengetahui bahawa sebanyak **55 hartanah** Kulup Lembang yang diletak dibawah pentadbiran tetapi perinciannya tidak pula didedahkan.



=== Fakta-fakta menarik mengenai Sri Adika Raja Wan Mohamed Salleh ===

==== Sri Adika Raja Wan Mohamed Salleh, cicit Wan Mat Saman yang terkenal di Kedah ====

Menurut maklumat yang mula dikumpulkan pada tahun 1936, yang bersumberkan kepada Toh Jana Pahlawan Haji Wan Yeob Ibrahim bin Wan Mat Zain dan beberapa ahli keluarga terdekat beliau, **Sri Adika Raja Wan Mohamed Salleh** rupa-rupanya adalah **cicit** kepada **Wan Mat Saman** yang terkenal di **Kedah**. Ini juga bermakna Sri Adika Raja Wan Mohamed Salleh **bersaudara** dengan **Orang Kaya Menteri Ngah Ibrahim**. Ini adalah kerana isteri Orang Kaya Menteri yang bernama **Toh Puan Halimah** adalah juga merupakan **cucu** kepada **Wan Mat Saman**.



**Bonda** kepada **Raja Perlis Ketiga** adalah **Wan Tam**, **saudara Wan Mat Saman**:<blockquote>"Syed Safi Jamalullail's accession as the third Raja of Perlis was not without controversy. Like his granduncle Syed Alwi (Tuan Chik Endut), he too was born of a Kedah royal. His mother, Wan Tam Bandar, was the aunt of Kedah's Sultan Abdul Hamid Halim Shah and a sister of Kedah's Chief Minister, Wan Mat Saman, a staunch proponent for the restoration of Perlis to Kedah."</blockquote>**Raja Perlis Keenam** pula merupakan **cicit** kepada **Raja Perlis Ketiga**. Baginda yang dahulu mesra dikenali sebagai [[Tuanku Syed Putra Jamalullail|**Tuanku Syed Putra**]] pernah memandu sebuah jentera bulldozer berkuasa besar sebagai tanda simbolik **merasmikan** tapak pembangunan **Estet Perindustrian Tasek** (''Tasek Industrial Estate'') yang terletak di Ipoh pada tahun 1961. Baginda juga telah berkahwin dengan [[Tengku Budriah]] dan pasangan baginda itu sebenarnya bukanlah asing di Ipoh. Pasangan baginda rupa-rupanya pernah bersekolah di [[:en:Methodist_Girls'_School,_Ipoh|Sekolah Perempuan Anglo-Chinese]] (''Anglo-Chinese Girls' School'', berhampiran Kampung Paloh dan Kampung Kuchai) yang terletak di Ipoh suatu masa dahulu. Hubungan istimewa diantara keluarga baginda dan sejarah Kinta terpateri buat selama-lamanya apabila cucunda baginda melangsungkan perkahwinan dengan anakanda Dato Panglima Kinta Dato Seri Azizul Hassan pada tahun 2000.

**Wan Mat Saman** juga mempunyai seorang **piut** yang bernama Mohd Razalli, **Dato Laksamana Haji Mohd Razalli bin Haji Mohd Ali Wasi**. Piut Wan Mat Saman ini juga tidaklah asing di Kinta. Ini adalah kerana beliau ada mengambil anak Penghulu Sungai Raia sebagai isteri pada tahun 1926. Penghulu Sungai Raia itu adalah tokoh yang hari ini dikenali sebagai Toh Sedewa Raja Abdul Wahab, anak Toh Sedewa Raja Domba. Dato Laksamana Haji Mohd Razalli sebenarnya pernah beberapa kali **memangku jawatan Menteri Besar Perlis**. Ini adalah kerana [[Menteri Besar Perlis]] (yang juga Menteri Besar Perlis yang pertama) pada ketika itu, Raja Haji Ahmad bin Raja Endut, mengambil cuti panjang sebanyak dua kali. Setelah sekian kali memangku jawatan tersebut, Dato Laksamana yang terkenal di Perak itu akhirnya dilantik secara rasmi menjadi **Menteri Besar Perlis yang kedua** pada 31 Januari 1957 dan beliau memegang jawatan tersebut sehingga 30 April 1959.

Raja Dato Haji Ahmad bin Raja Endut juga tidak asing di Kinta, malahan beliau sangat dikasihi oleh warga Kinta dari Tambun sehinggalah Kampung Paloh dan Kampung Kuchai. Beliau pernah memegang jawatan Penolong Pegawai Daerah (Tanah) Kinta pada tahun 1924.

==== Sri Adika Raja Wan Mohamed Salleh dan misi-misi rahsia kerajaan ====
Sri Adika Raja Wan Mohamed Salleh sememangnya seorang pembesar negeri yang luarbiasa, ''larger than life'', ibarat kata pujangga Inggeris tercinta. Beliau sangat efisyen dan begitu dipercayai oleh Sultan dan juga Residen. Beliau juga telah banyak kali dipilih untuk **menyertai misi-misi rahsia kerajaan** didalam dan diluar negeri. Misi rahsia Sri Adika Raja Wan Mohamed Salleh yang paling menarik perhatian adalah apabila beliau dihantar ke **Brunei** pada tahun **1905** untuk menyakinkan Sultan Brunei, [[Sultan Hashim Jalilul Alam Aqamaddin]]**,** supaya menerima perlindungan Inggeris.

Sri Adika Raja Wan Mohamed Salleh bukanlah Melayu Perak terakhir yang mempunyai hubungan istimewa dengan pemerintah Brunei. Cucunda Sultan Hashim Jalilul Alam Aqamaddin juga, [[Sultan Ahmad Tajuddin Akhazul Khairi Waddien|**Sultan Ahmad Tajuddin**]], telah melantik **Mohamed Hassan**, seorang lagi Melayu Perak, sebagai **setiausaha sulit** baginda pada tahun **1937**. Sebuah artikel suratkhabar juga menunjukkan bahawa Mohamed Hassan bin Kulop Mohamed pernah dilantiik sebagai **Menteri Besar Brunei** pada tahun **1950**. Mohamed Hassan bin Kulop Mohamed adalah juga merupakan **cucu saudara Ngah Jabor** yang terkenal didalam lipatan sejarah Perak.

==== Sri Adika Raja Wan Mohamed Salleh, pengutip sewa Kulup Lembang ====

=== Arthur Noel Kenion, penjaga kepentingan anak-anak bawah umur Dato Panglima Kinta ===

Dibawah pentadbiran William Burton, seorang peguam berbangsa Inggeris tercinta yang bernama **Arthur Noel Kenion** juga telah dilantik sebagai **Penjaga** kepada 5 orang anak Kulup Lembang yang dibawah umur.

Kehadiran penjaga-penjaga Inggeris tercinta didalam urusan penjagaan kepentingan anak-anak Dato Panglima Kinta yang dibawah umur bukanlah sesuatu yang baru. Apabila Dato Panglima Kinta Mohamad Yusuff meninggal dunia contohnya, urusan penjagaan kepentingan anak-anak beliau yang dibawah umur seperti Che Yun Chik telah juga diberikan kepada Arthur Noel Kenion.





==== Arthur Noel Kenion dan penubuhan Maxwell, Kenion, Cowdy & Jones ====

Arthur Noel Kenion adalah satu nama yang tidak asing lagi didalam sejarah penubuhan syarikat guaman Maxwell, Kenion, Cowdy & Jones. Segalanya bermula apabila Eric Frank O'Hara Maxwell atau lebih dikenali sebagai Eric Maxwell menjemput Arthur Noel Kenion untuk menjadi rakan kongsinya pada tahun 1906 dan dari situlah bermulanya syarikat guaman Maxwell & Kenion:<blockquote>"It is recorded in 1901, that **Eric Maxwell** was the sole Ipoh partner of Presgrave, Matthews and Maxwell, with offices on Belfield Street. In 1902, he practised on his own in Belfield Street; In 1903 he moved his office to Panglima Street, and in 1904 to Station Road. He **invited** his legal assistant **Arthur Noel Kenion** into **partnership** with him in 1906 and the firm of "**Maxwell & Kenion**" was born."</blockquote>
Kedua-dua syarikat guaman Maxwell & Kenion dan juga Cowdy & Jones akhirnya digabungkan oleh John Lowe Woods pada tahun 1945:<blockquote>"**John Lowe Woods** **amalgamated** the firm of **Maxwell & Kenion**, and **Cowdy & Jones** on 1/11/1945, and occupied the premises of Maxwell and Kenion, Mercantile Bank Building, 1st Floor, Station Road."</blockquote>Arthur Noel Kenion juga merupakan salah seorang Ahli Lembaga Pengarah syarikat Riverview Rubber Estates Limited. Maka tidak hairanlah syarikat guaman Maxwell, Kenion, Cowdy & Jones akhirnya telah dilantik menjadi syarikat guaman kepada syarikat Riverview Rubber Estates Limited.

===== Dinasti Maxwell yang hebat dan berpengaruh =====

**Eric Frank O'Hara Maxwell** atau lebih dikenali sebagai **Eric Maxwell** lahir didalam keluarga yang hebat serta sangat berpengaruh didalam lipatan sejarah pentadbiran Negeri-Negeri Selat. Beliau merupakan **cucu** kepada **Sir Peter Benson Maxwell** yang pernah memegang jawatan Ketua Hakim [[Negeri-Negeri Selat]] (1867-1871).

Datuk kepada Eric Maxwell itu pernah menulis sebuah risalah yang diterbitkan pada tahun 1878. Risalah tersebut yang bertajuk ''OUR MALAY CONQUESTS'' telah menggemparkan dunia Inggeris tercinta kerana ia mengandungi kritikan-kritikan yang menghentam dan persoalan-persoalan yang menelanjangkan tindak-tanduk Gabenor-Gabenor dan pentadbiran Negeri-Negeri Selat yang mencurigakan serta tidak mengikut lunas peradaban di Pahang, Johor, Perak, Negeri Sembilan dan Selangor. Lihat sahaja kepada pendedahan Sir Peter Benson Maxwell terhadap individu yang bernama [[J.W.W. Birch]]:<blockquote>"This want of consideration, it is necessary to add, was never more lamentably shown than when **Sir A. Clarke sent Mr. Birch** to Perak to carry out his “policy.” What has been already related of the course which the latter pursued there must suffice to show how **ill-qualified** he was for such a post. It is painful to say this, or to say a word which has the semblance of anything but kindness for one who is no more, and who died in the service of his country. But it is a fact in this history too important to be put out of sight. It is, in truth, the pivot on which the greater part of the history turns; the cause to which the loss of other English, as well as many native lives, and much misery and suffering are to be attributed. With much ability, energy, and integrity of purpose, **Mr. Birch had defects** which pre-eminently **unfitted him for dealing with Malays**, whose **language** even **he did not understand**."</blockquote>Walaupun Datuk kepada Eric Maxwell tidak pernah mengakuinya secara jelas tetapi nada-nada simpati beliau terhadap nasib yang menimpa pembesar-pembesar Melayu dapat dilihat dari penulisannya. Satu contoh yang baik boleh dilihat dari pendapat beliau mengenai reaksi Dato [[Dato Maharaja Lela|Maharaja Lela]] selepas Birch melampaui batas di Pasir Salak: <blockquote>"Finally, Lela is spoken of as an “assassin;” but with all deference, this expression cannot alter the nature of the act for which he suffered death. Even Sir W. Jervois himself admits that the evidence at the trial went no further than proving that Lela and his companions intended “ to resist Mr. Birch, should he attempt to put his foot on Passir Sala ground” (1709. 117); and it is beyond all dispute that the Resident remained untouched and respected until he did what was an **act of war against Lela’s actual and lawful sovereign**. **Resistance to that act** was by every recognized law **a lawful act**. **Lela** was not only **entitled**, but **bound by duty to resist it**."</blockquote>Datuk kepada Eric Maxwell itu juga mengejutkan dunia Inggeris tercinta apabila beliau secara terbuka mencadangkan agar Sultan Ismail dibenarkan pulang ke Perak manakala Orang Kaya Menteri Ngah Ibrahim, Laksamana [[Laksamana Mohamad Amin|Mohamad Amin]] dan beberapa pembesar Melayu Perak yang lain tidak perlu dihukum seumur hidup mereka:<blockquote>"Let Salangore keep or dismiss Tunku Kudin, let the Klana and Bandar of Sungei Ujong and the chief of Rambau settle their various differences in their own way. Let **Ismail return to Perak**, if he likes, and Abdullah, if he dares. They and the obnoxious **Mantri**, and the **Laxamana** and the **other chiefs** **need not be kept in life-long punishment**, through the fear that their presence in the Malay Peninsula would “threaten the safety of her Majesty’s dominions” (1709. 67)."</blockquote>Eric Maxwell juga mempunyai seorang bapa saudara yang sangat berjasa di Sarawak. Bapa saudara Eric Maxwell itu bernama **Francis Richard Ord Maxwell** dan beliau telah berkhidmat selama 22 tahun di Sarawak, bermula daripada tahun 1872 sehinggalah tahun 1894. Selepas persaraan bapa saudara Eric Maxwell pada tahun 1894, beliau dilantik pula menjadi Konsul British di Brunei dan juga Residen Labuan sehinggalah kematian beliau di Yokohama pada tahun 1897. Bapa saudara Eric Maxwell itu juga turut dikenali sebagai orang kanan kepada dua orang [[Raja Putih Sarawak]] iaitu [[James Brooke]] dan juga [[Charles Brooke]]. Bapa saudara Eric Maxwell itu juga rupanya didalam diam ada mengambil seorang gadis dari suku kaum Iban sebagai pasangannya dan penyatuan mereka jelas direkodkan didalam genealogi leluhur [[Iban|suku kaum Iban]], Jelenggai. 

Sebagai orang kanan kepada dua orang Raja Putih Sarawak, sudah tentulah bapa saudara Eric Maxwell yang bernama Francis Richard Ord Maxwell itu tahu akan setiap perincian dan rahsia mengenai Bekas Menteri Larut, Ibrahim bin Jaafar, yang diberi kebenaran untuk berpindah ke Sarawak bersama ahli keluarga terdekatnya. Kebenaran itu diberikan oleh Inggeris setelah bekas pembesar Melayu Perak itu bersetuju untuk membuang sisa-sisa pangkat dan kuasa berserta gelaran Bekas Menteri Larut dan hanya menggunakan namanya sahaja, Ibrahim bin Jaafar. Sudah tentu pihak Inggeris sedar bahawa individu terbaik yang dapat menyelesaikan perpindahan pelbagai hartanah dan pusaka yang terdapat didalam dan diluar Perak diatas nama Ibrahim bin Jaafar itu adalah Ibrahim bin Jaafar sendiri. Tiada siapa yang tahu akan lokasi keberadaan hartanah dan pusaka tersebut melainkan Ibrahim bin Jaafar sendiri.

**Orang Kaya Menteri Ngah Ibrahim** kononnya meninggal dunia di Singapura pada 4 Februari **1895**. Walaupun begitu, seorang individu yang mendakwa beliau merupakan anak bongsu bekas Menteri Larut itu mengatakan bahawa bapanya itu, kononnya, meninggal dunia kerana usia yang sudah lanjut pada tahun 1936 di Kampung Dendang, Beruas. Individu tersebut juga mendakwa bahawa bapanya itu kononnya telah meloloskan diri dari kawalan pihak berkuasa dan berjaya melarikan diri ke Kampung Tepus yang terletak di Tanjung Belanja, **Parit (Perak Tengah)**. Pelarian tersebut kononnya dibantu oleh Panglima Sameon (juga dikenali sebagai Panglima Perang Semaun).

Jika bapa saudara Eric Maxwell yang bernama Francis Richard Ord Maxwell itu berada di Sarawak, pada masa yang sama, bapa kepada Eric Maxwell pula berada di Singapura. Bapa beliau bernama [[William Edward Maxwell|**William Edward Maxwell**]], Setiausaha Kolonial (''Colonial Secretary'') Negeri-Negeri Selat, dari tahun 1892 sehinggalah 1895, dan beliau mempunyai pengaruh yang sangat besar didalam pentadbiran Negeri-Negeri Selat yang berpusat di Singapura. Bapa Eric Maxwell juga bukanlah seorang yang asing didalam lipatan sejarah Perak. Beliau pernah berkhidmat sebagai Penolong Residen dan juga ahli Majlis Negeri (''State Council'') didalam tahun 1878-1882. Sebaik sahaja J.W.W. Birch dibunuh di Pasir Salak, bapa Eric Maxwell itu buat sementara waktu telah dilantik sebagai Timbalan Pesuruhjaya dan ditugaskan untuk membantu bala tentera Inggeris tercinta yang memulakan tarian perang mereka di Larut. Pada tahun 1876, bapa Eric Maxwell dilantik pula menjadi Pemangku Penolong Residen Larut selama ketiadaan [[Tristam Speedy|Captain Speedy]].

Eric Frank O'Hara Maxwell atau pun Eric Maxwell bukanlah sebuah nama yang asing didalam lipatan sejarah pekan Tambun yang tumbuh pesat dikaki Gunung Datok, sebuah gunung batu kapur yang mempunyai kaitan sejarah silam dengan Orang Kaya Menteri Ngah Ibrahim. Eric Maxwell sebenarnya mempunyai banyak juga hartanah di pekan Tambun, oleh itu tiada siapa pun yang boleh menolak kemungkinan bahawa kedua Eric Maxwell dan juga hartawan perlombongan misteri yang berselindung disebalik nama samaran Kulup Lembang itu cukup mengenali diri masing-masing pada zaman dahulu.
Eric Frank O'Hara Maxwell atau pun Eric Maxwell juga rupa-rupanya pernah berpasangan dengan seorang wanita Melayu yang berharta. Wanita tersebut meninggal dunia pada tahun 1929 dan bersama Eric Maxwell, mereka dikurniakan dengan tiga orang anak: Abdul Wahab bin Maxwell, Mohamed Yusoff bin Maxwell dan Mohamed Noor bin Maxwell. Sejurus selepas kematian ibunya, Abdul Wahab telah membuka Hotel Eastern di Ipoh tetapi terpaksa menutupnya pada tahun 1931. Peristiwa itu berlaku beberapa tahun selepas kematian Haji Abdul Wahid bin Kulup Lembang. Diatas kertas, seorang [[Muhammad Kamil Abdul Munim|Setiausaha Politik Menteri Kewangan]] seharusnya mengenali keluarga Abdul Wahab bin Maxwell itu dengan baik.

[[Mohd Azaham Wahab|Dato Haji Muhammad Azaham bin Abdul Wahab]] adalah cucu Eric Maxwell yang sangat berjasa didalam dunia aktivisme belia. Beliau pernah menyandang jawatan Presiden [[Majlis Belia Malaysia]] (1976-1980), menggantikan Dato Seri [[Anwar Ibrahim]] (1973-1976). Jawatan yang dipegang oleh cucu Eric Maxwell itu kemudiannya disandang pula oleh [[Rani Ibrahim|Mohamad Rani bin Ibrahim]] (1980-1982). Dato Haji Muhammad Azaham bin Abdul Wahab juga pernah dilantik menjadi salah seorang Ahli Lembaga Pengarah syarikat Penas Corporation Berhad dan pada masa yang sama, Marzukhi bin Ibrahim pula merupakan salah seorang pemegang saham terbesar syarikat tersebut dengan pegangan saham sebanyak 7.04%. Nama cucu Eric Maxwell ini juga sering disebut-sebut didalam persaingan sengit dunia korporat tempatan yang menyaksikan perebutan 155.4 juta saham DRB-HICOM diantara Tan Sri S.M. Nasimuddin dan Tan Sri Syed Mokhtar suatu masa dahulu.

===== Fail-fail dan dokumen-dokumen peninggalan Arthur Noel Kenion =====

Fail-fail dan dokumen-dokumen penjagaan kepentingan anak-anak bawah umur Kulup Lembang yang dahulunya dipegang oleh Arthur Noel Kenion masih berada dalam simpanan syarikat guaman Maxwell, Kenion, Cowdy & Jones. Waris-waris yang berminat untuk meneliti dan mengkaji fail-fail dan dokumen-dokumen tersebut boleh meminta nasihat mengenai prosedur dan juga cara-cara memohon kebenaran daripada bekas-bekas kakitangan syarikat guaman Maxwell, Kenion, Cowdy & Jones berikut:

# Noor Hassandi - Beliau dan juga Ahmad Husni merupakan sebahagian daripada kakitangan syarikat guaman Maxwell, Kenion, Cowdy & Jones pada bulan Ogos 1966. Beliau mempunyai saudara kandung seibu sebapa yang juga merupakan ipar kepada Tun [[Ramli Ngah Talib]]. Beliau juga merupakan anak saudara Dato Dr. Haji [[Mustafa Albakri Hassan|Mustapha Albakri]]. Bapa beliau pula pernah menyandang jawatan ahli lembaga pengarah sebuah syarikat perlombongan yang dikenali dengan nama Sharikat Lombong Melayu Perak Bhd (''Perak Malay Mining Co.'').
# Dato Seri Haji [[Ahmad Husni Mohamad Hanadzlah|Ahmad Husni]] dan
# Dato Haji [[Asmuni Awi]].

=== Kontroversi dan misteri pembahagian aset, hartanah peninggalan Kulup Lembang ===

Persoalan timbul mengenai jumlah sebenar hartanah-hartanah Kulup Lembang. Persoalan juga timbul mengenai perincian hartanah-hartanah beliau seperti rumah-rumah kediaman, [[Rumah kedai|rumah-rumah kedai]], tanah-tanah perlombongan dan juga tanah-tanah pertanian/perladangan. Berapakah jumlah sebenar hartanah-hartanah Kulup Lembang dan apakah yang telah terjadi kepada perincian hartanah-hartanah itu?

Sebagai seorang hartawan perlombongan yang berjaya, sudah tentulah Kulup Lembang ada meninggalkan aset seperti wang simpanan yang banyak. Hanya orang yang kurang siuman sahaja tidak mahu bertanya apa yang telah terjadi kepada wang tersebut selepas kematian Kulup Lembang.

==== Hartanah perlombongan peninggalan Kulup Lembang ====

Berdasarkan daripada dokumen-dokumen rasmi yang masih disimpan rapi oleh pihak Arkib Negara Malaysia, Kulup Lembang suatu masa dahulu pernah mempunyai **hartanah-hartanah perlombongan** seluas **354 1/4** ekar keseluruhannya dengan **250** orang kuli. Maklumat tersebut dapat dilihat daripada sehelai memorandum rasmi yang ditulis oleh ''Warden of Mines'' di Batu Gajah pada 17hb Februari 1915 untuk menjawap pertanyaan ''Assistant District Officer'' di Ipoh berkenaan pegangan hartanah perlombongan Kulup Lembang.<blockquote>"Che Kulob Lembang bin Haji Abdul Kassim as Executor, owns 16<math>\frac{1}{2}</math> acres with 17 coolies and in his own name owns 354<math>\frac{1}{4}</math> acres with 250 coolies."</blockquote>

William Burton, sebagai Pentadbir hartanah peninggalan Kulup Lembang, pernah menulis mengenai **27 Pajakan Lombong** (''Mining Leases'') didalam suratnya yang bertarikh 11hb April 1916. Pajakan-Pajakan Lombong itu kemudiannya telah disenaraikan satu per satu oleh ''Collector of Land Revenue'' bagi daerah Kinta pada 6hb Mei 1916, seperti yang ditunjukkan dibawah:

# M.L. 4223,
# M.L. 4347,
# M.L. 4348,
# M.L. 5159,
# M.L. 4225,
# M.L. 4226,
# M.L. 4152,
# M.L. 4224,
# M.L. 1300,
# M.L. 1301,
# M.L. 1833,
# M.L. 4608,
# M.L. 3250,
# M.L. 4422,
# M.L. 8536,
# M.L. 8210,
# M.L. 6651,
# M.L. 6733,
# M.L. 6302,
# M.L. 6650,
# M.L. 6301,
# M.L. 6261,
# M.L. 6452,
# M.L. 7361,
# M.L. 6735,
# M.L. 6262 dan
# M.L. 3251.



Kelihatan seperti **hartanah-hartanah perlombongan Kulup Lembang** yang berjumlah **264 ekar** telah dibahagikan **secara faraid** diantara janda-janda dan juga anak-anak beliau (satu kesilapan besar yang mengejutkan pemerhati hari ini, kesilapan yang malangnya tidak disedari oleh mereka yang terlibat ketika itu). Pembahagian secara faraid itu boleh dilihat dari catatan yang ditulis oleh seorang pegawai dipejabat ''Kinta Land Office'' pada 14hb Mei 1918. Pembahagian secara faraid itu telah dicatatkan seperti berikut:

# Hajjah Saripah binti Abdullah menerima 12 ekar,
# Che Fatimah binti Ibrahim menerima 12 ekar,
# Zabidah binti Kulup Lembang menerima 24 ekar,
# Rokiah binti Kulup Lembang menerima 24 ekar,
# Abdul Wahid bin Kulup Lembang menerima 48 ekar,
# Mat Jahaya bin Kulup Lembang menerima 48 ekar,
# Abdul Rahman bin Kulup Lembang menerima 48 ekar,
# Che Ian binti Kulup Lembang menerima 24 ekar dan
# Rahmah binti Kulup Lembang menerima 24 ekar.



=====Apakah yang telah terjadi kepada hartanah perlombongan Kulup Lembang selepas diturunkan kepada anak-anak dan janda-janda beliau?=====

Sebarang persoalan mengenai ratusan ekar hartanah perlombongan Kulup Lembang yang telah diwarisi oleh janda-janda dan anak-anak beliau perlu diajukan kepada menantunya, **Syed Mohamed**, yang pernah beristerikan Zabidah binti Kulup Lembang. Soalan yang sama juga boleh dilontar kepada gergasi politik yang dikenali sebagai UMNO yang mempunyai banyak syarikat-syarikat pegangan yang sepintar buaya.

====== Projek perumahan yang sungguh besar di Tambun ======

Syed Mohamed mempunyai seorang anakanda yang sangat berjasa kepada kerajaan persekutuan dan beliau amat dipercayai oleh Tunku Abdul Rahman dan juga Tun Razak. Pada tahun 1980an, anakanda kepada Syed Mohamed itu yang menyimpan kenangan nostalgik di Jelapang, pernah menjemput kontraktor-kontraktor yang berpengalaman didalam pembinaan dan pemajuan bekas-bekas lombong untuk menghantar Borang Pra-Kelayakan untuk sebuah tender untuk beberapa kontrak berkenaan pembinaan sebuah projek perumahan yang sungguh besar di Tambun al-Mu-karam-mah. 

==== 25 unit rumah kedai ====

== Wakaf Kulup Lembang yang mencurigakan ==
Kekebalan dan kesaktian wakaf Kulup Lembang tiada tolok bandingnya. Wakaf Kulup Lembang yang ada hari ini suatu masa dahulu sebenarnya terikat dengan beberapa perisytiharan yang telah direkodkan oleh Arhur Noel Kenion didalam sebuah Surat Ikatan Amanah (''Trust Deed'') yang didaftarkan di Ipoh pada bulan Mei 1921.

=== Perisytiharan Surat Ikatan Amanah Wakaf Kulup Lembang ===
Dokumen Surat Ikatan Amanah (''Trust Deed'') itu dikenali sebagai Surat Ikatan Amanah Wakaf Kulup Lembang:<blockquote>"1. This document shall be known as the Kulup Lembang "Wakaf" Trust Deed."</blockquote>Tujuan amanah adalah untuk menyediakan **dana amal** bagi maksud penyelenggaraan masjid di Tambun, Kinta, pembayaran gaji seorang pegawai atau sebahagian daripadanya, pembelian minyak dan lain-lain aksesori yang diperlukan untuk perkhidmatan masjid tersebut, perbelanjaan bagi jamuan keagamaan, pembacaan al-Quran atau pengajaran dalam ajaran agama Islam dan perkara-perkara lain yang seumpamanya:<blockquote>"2. The objects of the trust shall be to provide a **charitable fund** for the purpose of maintaining the mosque at Tambun, Kinta payment of the salary of an official or part thereof, the purchase of oil and other accessories required for the service  of the said mosque expenditure on religions feasts the reading of the koran or instruction in terrets of the Muhammadan religion and on other like matter.</blockquote>Pemegang Amanah yang pertama ialah Arthur Noel Kenion (bukan Muslim, bukan waris) dan beliau boleh melepaskan jawatan pemegang amanah secara bertulis.<blockquote>"3. The first Trustee shall be Arthur Noel Kenion and he may resign the trusteeship in writing."</blockquote>Kuasa melantik seorang pemegang amanah lain mengganti tempatnya, atau untuk bertindak semasa ketiadaannya di Eropah atau semasa cuti, hendaklah terletak pada Arthur Noel Kenion yang tersebut, dan sekiranya beliau gagal membuat lantikan, kuasa untuk melantik pemegang amanah baharu hendaklah terletak pada mahkamah.<blockquote>"4. The power of appointing another trustee in his place or to act during his absence in Europe or leave shall be vested in the said Arthur Noel Kenion and failing appointment by him the power of appointing a new trustee shall be vested in the court."</blockquote>


=== Dana Amal (''Charitable Fund'') ===
Rupa dan bentuk Dana Amal (''Charitable Fund'') yang disebut didalam Surat Ikatan Amanah Wakaf Kulup Lembang itu hanya diketahui pada bulan Julai 1921, kira-kira dua bulan selepas Surat Ikatan Amanah Wakaf Kulup Lembang didaftarkan di Ipoh. Dana Amal itu berbentuk 10 lot tanah kosong, Lot 85-94, yang mesti didirikan sebuah rumah kedai kelas pertama diatas setiap lot didalam masa 5 tahun daripada tarikh pendaftaran geran:<blockquote>"It is a condition of this grant that there shall be erected on the land hereby granted within five years from the date of the registration of the grant a first class shop house to the satisfaction of the Sanitary Board, Kinta and time is expressly declared to be of the essence of this condition so that if from any cause or circumstance whatsoever such shop house aforesaid be not erected within the period aforesaid on the land hereby granted a breach of this condition shall be thereby constituted not capable of being repaired or made good."</blockquote>Disebalik syarat yang ketat itu, pembinaan rumah-rumah kedai kelas pertama itu gagal dilaksanakan didalam tempoh 5 tahun yang diberikan. Adalah dipercayai kesemua 10 lot tanah kosong itu telah diserahkan kepada ''Council of Religion and Malay Custom Perak'' sebagai Pemegang Amanah pada 9 Julai 1957. Pada tahun 1950an, Shamsuddin bin Haji Hamzah merupakan salah seorang pegawai ''Council of Malay Customs and Religion Perak''.

==== Pembangunan rumah-rumah kedai diatas Lot 85-94, Mukim Ulu Kinta ====
Syarat pembinaan rumah-rumah kedai kelas pertama yang perlu dibina diatas setiap lot tanah kosong itu kelihatan seperti berjaya dipatuhi apabila Lot 85-94 dimasukkan didalam satu projek pembangunan hartanah wakaf JAWHAR di bawah Rancangan Malaysia Kesembilan (RMKe-9). Projek yang bernilai **RM1.5 juta** yang bermula pada 24 April 2009 dan akhirnya siap pada 21 April 2010 itu dilaksanakan oleh **SEMSAS Sdn Bhd**. Malangnya projek tersebut hanya dapat membangunkan **4 lot** **kedai 2 tingkat** sahaja.

Sumber lain menyatakan bahawa pembangunan yang dibawa oleh JAWHAR telah menelan kos sebanyak **RM6 juta**. Sumber yang sama juga menyatakan bahawa segala pendapatan yang diraih daripada hasil kutipan sewa daripada penyewa-penyewa akan dibahagikan mengikut nisbah **30:40:30**. Majlis Agama Islam Perak akan mengunakan 30% daripada hasil kutipan sewa untuk pentadbiran dan pembangunan projek-projek wakaf yang lain di Perak. **40% daripada hasil kutipan sewa** dikhaskan untuk perbelanjaan operasi **Masjid Lama Tambun** dan baki **30%** dikhaskan pula untuk **perbelanjaan memperbaiki dan menyelenggara kedai-kedai**.

Lot 85-94, Mukim Ulu Kinta, terletak dikaki Gunung Datok yang mempunyai hubungan sejarah silam dengan tokoh yang dikenali sebagai Orang Kaya Menteri Ngah Ibrahim yang lebih terkenal di Larut. Projek pembangunan hartanah wakaf JAWHAR yang melibatkan Lot 85-94 itu adalah salah satu daripada dua projek yang dilancarkan dinegeri Perak dibawah Rancangan Malaysia Kesembilan (RMKe-9). Satu lagi projek pembangunan hartanah wakaf JAWHAR telah dilancarkan di Taiping dan ianya melibatkan pembangunan sebuah Hotel Wakaf. Taiping juga merupakan sebuah lokaliti yang mempunyai hubungan sejarah silam dengan Orang Kaya Menteri Ngah Ibrahim. Sekiranya Orang Kaya Menteri Ngah Ibrahim masih hidup, sudah tentu beliau akan merasa gembira kerana dua lokaliti yang mempunyai kaitan sejarah dengannya itu telah menerima pembangunan yang menguntungkan agama dan bangsa.

===== Persoalan disebalik kegagalan pembinaan rumah-rumah kedai kelas pertama diatas Lot 85-87, 93-94 =====
Lot 93-94 yang tidak dapat dibina rumah-rumah kedai kelas pertama sepertimana yang disyaratkan didalam geran asal telah dijadikan kawasan parkir awam. Hari ini, kawasan parkir awam tersebut telah dijadikan pula sebagai ruang niaga yang menjolok mata setelah berdirinya beberapa gerai makanan dan minuman yang tidak dirancang dengan baik. Lot 85-87 yang juga tidak dapat dibina rumah-rumah kedai kelas pertama sepertimana yang disyaratkan didalam geran asal pula telah dijadikan ruang niaga kereta terpakai oleh golongan bijak-pandai. Persoalan juga timbul mengenai kewujudan sebuah kedai tayar yang tiba-tiba muncul dikawasan yang secara amnya telah dikenal pasti sebagai sebahagian daripada Lot 85-94, sumber Dana Amal (''charitable fund'') Wakaf Kulup Lembang.

== Dakwaan dan tohmahan ==

=== Kulup Lembang berbangsa Mandailing? ===

Beberapa tahun dahulu, seorang waris Kulup Lembang pernah melawat sebuah pejabat syarikat guaman yang terkemuka di Ipoh dan didalam lawatan itu, seorang peguam ada mendedahkan bahawa seorang Sultan yang memerintah dahulu kala ada memberi gambaran bahawa **kononnya Kulup lembang berbangsa Mandailing** kepada peguam tersebut suatu masa dahulu.

Itulah kali pertama waris tersebut mendengar dakwaan seperti itu mengenai leluhurnya. Fitnah dan dakwaan yang jahat itu rupa-rupanya agak tersebar meluas di Kinta. Walaupun begitu, waris Kulup Lembang itu berpendapat mereka yang mula-mula mereka cipta fitnah ini adalah sebodoh-bodoh manusia! Ini adalah kerana dokumen-dokumen serta artikel-artikel suratkhabar mengenai seorang hartawan perlombongan misteri yang berselindung disebalik nama samaran Kulup Lembang itu bukan sahaja terdapat didalam negara, malah ada disimpan dengan kemas oleh negara-negara luar. Kemudahan-kemudahan yang datang bersama rangkaian internet yang semakin laju dan canggih sudah lama memberi kita bukan sahaja akses kepada dunia luar malah tsunami kebenaran dan kebanjiran maklumat yang sudah tentu tidak mampu dibendung oleh sesiapa pun!

=== Kulup Lembang, orang kuat Sultan Idris Shah I? ===

Didalam beberapa lawatan beliau ke pejabat Majlis Agama Islam Perak beberapa tahun lepas, seorang waris Kulup Lembang yang pada ketika itu sedang menyiasat latar belakang sebuah wakaf persendirian yang sangat mencurigakan di Kinta telah diberitahu oleh seorang pegawai MAIPk bahawa Kulup Lembang **kononnya adalah orang kuat Sultan Idris Shah I**.

Dakwaan tersebut ada asasnya. Ini adalah kerana terdapat dokumen-dokumen dan juga artikel-artikel suratkhabar yang menunjukkan Kulup Lembang sering mengiringi Sultan Idris Shah I didalam pelbagai acara rasmi, dari perarakan gajah sehinggalah pertandingan laga burung yang menjadi hiburan bangsawan Melayu dahulu kala.

Pada tahun 1911 contohnya, Kulup Lembang ada dilapurkan didada akhbar berbahasa Inggeris pergi menemui Sultan Idris Shah I sebelum baginda berangkat ke negara England tercinta dengan menaiki sebuah kapal di Pulau Pinang. Pertemuan itu turut dihadiri oleh Adika Raja Wan Mohamed Salleh, Dato Setia, Toh Puan Saripah dan juga Che Mahmud.

Besar kemungkinan Kulup Lembang bukanlah orang kuat Sultan Idris Shah I seperti yang didakwa. Mungkin lebih tepat jika dikatakan bahawa Kulup Lembang itu adalah orang kepercayaan atau pun pengikut yang sangat dihargai dan dikasihi oleh Sultan Idris Shah I.

==== Istana Sultan Idris Shah II di Tambun ====

Sultan Idris Shah I adalah juga **nenda** kepada **Sultan Idris Shah II''' yang pernah menggemparkan negeri dengan berita yang menyampaikan hajat baginda untuk membina sebuah istana bernilai sejuta ringgit diatas sebuah bukit di Tambun.

## Rujukan


## Pautan luaran

* Blog Kulup Lembang
* Profail Kulup Lembang di Geni*